भारत के सबसे भारी रॉकेट ‘बाहुबली’ को आंध्र प्रदेश के श्रीहरिकोटा से सफलता पूर्वक लॉन्च किया गया. भारतीय अंतरिक्ष एजेंसी (इसरो) के जियोसिंक्रोनस सैटेलाइट लॉन्च व्हिकल मार्क III (जीएसएलवी एमके -3) ने अपनी दूसरी उड़ान में संचार उपग्रह जीसैट-29 को भू स्थिर कक्षा में सफलता पूर्वक स्थापित कर दिया. इसको लेकर मंगलवार दोपहर 2.50 बजे काउंटडाउन शुरू हो गया था. सेटेलाइन को 5.08 बजे लॉन्च किया गया. यह श्रीहरिकोटा से लॉन्च किए जाने वाला 76वां और भारत द्वारा बनाया गया 33वां संचार सेटेलाइट है.